Lav et referat af nedenstående tekst:

Tekst:
Klinisk Mikrobiologisk Afdeling hører hjemme i en sort træbarak ved siden af sygehuset. Barakken var oprindeligt bare en midlertidig løsning. Men sygehusets bioanalytikere har holdt til her i over 20 år. Og arbejdspladsen er langt fra brugbar i år 2009, mener de ansatte. - Man bliver stresset og man bliver træt, siger Else Gramkow. Hun er sammen med fem andre stuvet ind i et lille rum, så der er larm og dårlig plads at bevæge sig rundt på. I andre lokaler trækker det så meget ind af vinduerne, at de ansatte har været nødt til at klistre dem til med gaffa-tape. De dårlige arbejdsforhold bekymrer den ledende overlæge Birgitte Korsager. Hun er bange for, at hendes kolleger bliver smittet med farlige bakterier: - Når vi arbejder under de her forhold, er der en risiko for det, siger Birgitte Korsager. Sygehusdirektør Jens Ole Skov forstår godt de ansattes frustration. Han mener heller ikke, at forholdene er tidssvarende. Derfor arbejder han og resten af sygehusledelsen på at finde nye lokaler til de ansatte. De kommer dog ikke til at flytte før i starten af år 2011. /ritzau/

Referat:
Bioanalytikere på Aalborg Sygehus er voldsomt utilfredse med deres arbejdsforhold. De er blandt andet præget af overfyldte rum og utætte vinduer.